ร้องไห้แบบไม่มีสาเหตุ ซึมตลอดเวลา ง่วงนอนมากแต่ถ้าไม่พึ่งยานอนหลับมันก็ไม่หลับ ร้องไห้ตลอดเลย มีความรู้สึกอยากตาย ทำร้ายตัวเอง กินยาฆ่าตัวตายหลายรอบแล้วครับ
สวัสดีค่ะ Risperidone (ริสเพอริโดน) เป็นยาในกลุ่มรักษาอาการทางจิต ทำงานโดยปรับปริมาณของสารส่งผ่านประสาทในสมองที่ไม่สมดุล ที่อาจเกิดจากโรคต่าง ๆ เช่น โรคจิตเภท โรคไบโพลาร์ และโรคออทิซึม รวมไปถึงใช้รักษาปัญหาพฤติกรรมต่างๆควรใช้ยาตามปริมาณที่แพทย์หรือเภสัชกรกำหนดอย่างเคร่งครัด ห้ามใช้มากกว่าหรือน้อยกว่าปริมาณที่กำหนด และอาจต้องใช้เวลาประมาณ 1-2 อาทิตย์กว่ายาจะออกฤทธิ์อย่างสมบูรณ์ ไม่ควรหยุดยาเองกะทันหันเนื่องจากอาจทำให้มีอาการแย่ลงเฉียบพลันได้แนะนำว่ากลับไปติดตามอาการกับจิตแพทย์ตามนัด หากตอนนั้นอาการก็ยังไม่ดีขึ้น ควรแจ้งให้แพทย์ทราบเพื่อพิจารณาเปลี่ยนยาตามความเหมาะสมต่อไปหากมีความคิดอยากฆ่าตัวตายตลอด ซึมเศร้า ง่วงนอนมาก อันนี้ควรรีบกลับไปพบแพทย์ก่อนนัดค่ะ ให้ตั้งสติ และเข้าใจว่าโรคที่เป็นนั้นต้องใช้เวลาในการรักษา แต่สามารถควบคุมได้ ไม่ควรทำอะไรที่อาจมีผลเสียต่อเราอย่างถาวรค่ะอ่านเพิ่มเติม